NaiveNeuron/SloPal huggingface dataset:
Nemec, Richard, poslanec NR SR (2022-05-24):
Ďakujem, pán predsedajúci. Pán Fico, vy tu spomínate stále a otrepávate sociálny dialóg. Ste tu predviedli vystúpenie. Vaši panáčikovia zase odišli a je pokoj. Urobili ste si divadielko a ste populistický. Ja by som vám trošku pripomenul ten sociálny dialóg, ktorý ste viedli osem rokov a možno aj viacej. To, že ste chodili na výjazdové rokovania, hodili ste starostom tie peniaze, tým svojim ľuďom, tak to je fakt. Len problém je, že ste ich nekontrolovali. Inak by sme v 21. storočí nemuseli sanovať telocvične, nemuseli sanovať kanalizáciu, nemuseli opravovať diery, nemuseli mať toľko mostov zdevastovaných a musíme ich zase opravovať. Tak ako furt sociálny dialóg, mali ste na to toľko rokov, aby ste ten sociálny dialóg vyšperkovali úplne do detailu. A čo, čudujme sa svete, furt tu máme chudobu a väčšiu a väčšiu a väčšiu. A tak to je ten najväčší problém. Mne pripadáte taká sedlová strecha bez škridiel a len plno hranolov, ktoré kričia, a pomaličky aj tie hranoly odhnívajú. Ďakujem.
Sulík, Richard, predseda NR SR (2011-03-24):
Pán poslanec Kolesík.
Pleštinská, Zita, poslankyňa NR SR (2021-10-26):
Ďakujem, pán predsedajúci. Pán Takáč, z vášho príspevku, do ktorého ste vkladali slová Igora Matoviča, som pochopila, o čo vám ide. Vraziť klin do jednoty koalície a rozbiť klub OĽANO. Vás veľmi mrzí sila a jednota klubu OĽANO. Viac ako jedna tretina parlamentu, to je problém SMER-u – SD, to vás nesmierne mrzí. Hovorili ste o neodborníkoch vo vláde, zaujímavé, že Slovensko pripravilo excelentný plán obnovy, ktorý veľmi vysoko ohodnotila Európska únia. Ste zvedavý, ako budeme hlasovať v klube OĽANO? Ja sa budem riadiť stanoviskom vlády k odvolávaniu pána ministra Richarda Sulíka, ktoré v rozprave v parlamente predniesol premiér vlády Slovenskej republiky Eduard Heger. Ďakujem.
Matovič, Igor, poslanec NR SR (2023-12-18):
Pani kolegyňa, ďakujem pekne, že ste to popísali zase trošku inými slovami, po svojom, ale možno si niektorí ľudia dávajú otázku, ktorí nás sledujú, že prečo vlastne stále tá opozícia, čo tu zdržujú a čo tu stále o tom rozprávajú a možno všetci rovnako a podobne, ale si neuvedomujú, že vlastne je to zápas o to, aby sme sa snažili, alebo aby vládna moc sa snažila, keď už robiť nejaké zmeny, tak kultivovaným spôsobom. Lebo toto, čo predvádzajú, kde si povedali, že jedným zákonom ovládnu štát de facto, štatistický úrad; nie, jednoducho nepôjdu podľa pravidiel, ktoré boli zaužívané, tak ako to vyžaduje Európska komisia. Oni chcú sami rozhodovať, kto kedy tam môže byť, aký hriech je ten, ktorý je už dostatočný na to, aby si tam mohli vymeniť svojho človeka. Protimonopolný úrad? Celá Európa sa snaží chrániť a tak aj hovoria európske pravidlá, že má to byť naozaj nezávislý, dôsledný nezávislý orgán, aby sme strážili konkurencieschopnosť, alebo teda prípadne brzdenie si konkurencie navzájom medzi, medzi podnikateľmi. Oni nie. Oni jednoducho si človeka, ktorý tam bol vybraný a odborná verejnosť ho považovala naozaj za fachmana, aj ho považuje za fachmana a konečne príkladného šéfa tohto úradu, chcú ovládnuť aj tento úrad, lebo jednoducho asi zrejme hrali na nejakej koaličnej rade piškvorky navzájom a tak im to nejako z toho vyšlo, že každému niečo z toho padne. Ale teda mňa osobne najviac tam mrzia naozaj tie snahy na ovládnutie SIS skorumpovaným človekom, ktorý je obžalovaný, obvinený z vynášania informácií, z toho, že vydal Policajný zbor šéfovi nitrianskej mafie Norbertovi Bödorovi. Hovorím o Tiborovi Gašparovi a vlastne jeho zabetónovania, ochranu prípadnú, keď ho budú trestne... (Prerušenie vystúpenia časomerom.)
D. Lipšic, poslanec: (2010-02-10):
Chcem povedať ešte jednu vec. V poslednej dobe aj tento parlament žil dvoma témami, témou preukazovania pôvodu majetku, pričom druhou témou bola otázka údajného prania špinavých peňazí a to, čo sa potom môže dostať do politických kampaní. Moja otázka na poslancov,  najmä Smeru je, načo nám bude zákon o preukazovaní pôvodu majetku, keď budeme mať pri Bratislave obrovské megakasíno, kde si ktokoľvek bude môcť vybaviť, že legálne v tomto kasíne vyhral. Už sme mali politika, ktorý preukazoval svoj majetok údajnými výhrami zo stávok. Týmto budeme tento problém len zväčšovať. Po druhé, pranie špinavých peňazí. Nie je tajomstvom, opakujem to ešte raz, že v prípade megakasín sú uplácaní verejní činitelia, aby rozhodovali o ich licenciách, aby rozhodovali o tom, že im zlepšia legislatívne prostredie. Koľko peňazí bude vedieť megakasíno, jeho developer, jeho prevádzkovateľ dať do volebnej kampane, to sa pýtam. Potom bude volebná kampaň fér? A posledná vec, ktorú chcem spomenúť, je to, že ako poslanci prejavujeme skutky hlasovaním. Ak toto megakasíno bude pri Jarovciach postavené a bude znamenať pre ďalšie desiatky rokov obrovské negatívne efekty pre túto oblasť strednej Európy, potvrdia sa výskumy, ktoré hovoria o zvýšenej kriminalite, organizovanom zločine, rozvrátených rodinách, spotrebe psychotropných látok, gamblerstve, toto hlasovanie bude stále na internete každého jedného z vás a budú sa nás pýtať, možno aj vlastné deti, prečo sme hlasovali za taký návrh, ktorý umožnil, aby sem prišiel kasínový megakomplex, ktorý bude mať obrovské negatívne sociálne dopady na životy pracujúcich rodín v okolí Bratislavy. Preto máme šancu urobiť zmenu. A chápem, že je koniec volebného obdobia, že okrem nás ešte nemajú iné strany volebné kandidátky, chápem že developeri kasínových komplexov sú veľkí finanční hráči aj vo vzťahu k politickým stranám, to chápem, chýbali štyri hlasy minulý týždeň, takže tá šanca pre každého jedného z nás tu ešte je. Ďakujem veľmi pekne.
Suchánek, Alan, poslanec NR SR (2017-06-20):
Ďakujem kolegom za reakcie, ale cítil som tam aj podporu. A práve chcem ešte na pána generálneho prokuratúra, je viem, že to nebolo vaše rozhodnutie, že to bolo rozhodnutie vášho prvého námestníka pána Vaneka, ale Generálna prokuratúra je monokratický orgán takže je to v podstate aj vaše rozhodnutie. Ale to najdôležitejšie, čo som ja z toho chcel, že uplynulo 14 mesiacov, ja si myslím, že 14 mesiacov na preverenie jedného obstarávania, ktoré bolo preverené v tom roku 2012, že bol dostatočný čas na to, aby už nejaký záver z toho bol. A na vypracovanie nového znaleckého posudku a posúdenie stavu zase za 14 mesiacov, si myslím, že to je práve to, čo tu zaznelo, a povedali ste to aj vy, samozrejme, v trošku v iných prípadoch ste to mysleli, ale tie prieťahy, a či nehrozí premlčanie, to boli tie moje otázky, ja dúfam, že to budete vedieť hravo zodpovedať.
Jurinová, Erika, podpredsedníčka NR SR (2013-05-28):
Ďakujem, pán poslanec. Uzatváram rozpravu, vyhlasujem ju za ukončenú. K rozprave chce zaujať stanovisko pán navrhovateľ. Nech sa páči, pán predseda.
Jánoš, Vladimír, poslanec NR SR (2014-12-09):
Ďakujem pekne. Vážený pán predseda, v rozprave nevystúpil nik. Dajte preto, prosím, hlasovať o tom, že Národná rada Slovenskej republiky prerokuje predmetný návrh zákona v druhom čítaní.
Laššáková, Jana, podpredsedníčka NR SR (2015-05-21):
Pán poslanec Fecko, nech sa páči.
Suja, Miroslav, poslanec NR SR (2021-05-05):
Ďakujem za slovo, pán predsedajúci. Ja by som len chcel poprosiť kolegov, že by sme odsúhlasili presunutie bodov 49, 50 na 12. mája na stredu na deviatu hodinu. Aj po dohode s poslancami som sa ..., že bude všeobecný súhlas. Ide o to, že s dostatočným predstihom chcem to dať vedieť, aby sme, zbytočne body neprepadali a nebrzdili sme chod Národnej rady. Preto ďakujem, že budete s tým súhlasiť.
Fico, Robert, podpredseda NR SR (2010-10-14):
Pán poslanec Stanko, stačí vám na vaše vystúpenie osem minút, lebo vás preruším vo vašom vystúpení. Lebo o 19.00 hod. to preruším a budete potom pokračovať zajtra. Ďakujem pekne.
M. Číž, podpredseda NR SR: (2010-03-04):
(Hlasovanie.) Prítomných 132 poslancov, za návrh 29 poslancov, proti 55 poslanci, 48 poslancov sa zdržalo. Tieto návrhy sme neschválili.
M. Číž, podpredseda NR SR: (2008-10-30):
Konštatujem, že tento bod sme tiež neschválili.
Kollár, Jozef, poslanec NR SR (2012-02-29):
Ďakujem pekne. § 10 sa dopĺňa odsekmi 10 a 11, ktoré znejú: „(10) Prezident Slovenskej republiky vymenuje členov Monitorovacieho výboru do 9. marca 2012. Členstvo v Monitorovacom výbore nie je viazané na trvanie mandátu poslanca Národnej rady Slovenskej republiky. (11) Činnosť Monitorovacieho výboru podľa § 4a sa ukončí schválením Programového vyhlásenia vlády Slovenskej republiky Národnou radou Slovenskej republiky, ktorá bude ustanovená po voľbách do Národnej rady Slovenskej republiky 10. marca 2012.“ 3. Doterajší článok II sa označuje ako článok III s tým, že článok II nadobúda účinnosť dňom vyhlásenia. Odôvodnenie: Finančné riaditeľstvo Slovenskej republiky sa v súčasnosti nachádza v stave krízy, kedy si neplní svoje zákonom stanovené úlohy, v dôsledku zlyhania vedenia Finančného riaditeľstva Slovenskej republiky a Ministerstva financií Slovenskej republiky pri implementácii nového informačného systému. Slovenskej republike hrozia vážne hospodárske škody z dôvodu ohrozenia plynulosti výberu daní a poplatkov. Vznik ďalších škôd hrozí v prípade, ak si daňové subjekty uplatnia náhradu škody voči štátu v dôsledku omeškania štátu s plnením si svojich záväzkov v zákonom stanovených lehotách. Pretrvávajúci krízový stav výrazným spôsobom poškodzuje podnikateľské prostredie Slovenskej republiky a ohrozuje jej dôveryhodnosť v zahraničí. Navrhuje sa preto zmena zákona č. 333/2011 Z. z. o orgánoch štátnej správy v oblasti daní, poplatkov a colníctva v znení neskorších predpisov, ktorým sa ustanoví osobitný orgán kontroly plnenia zákonných úloh (spomínaný Monitorovací výbor) vykonávaných Finančným riaditeľstvom Slovenskej republiky. Úlohou Monitorovacieho výboru by malo byť vykonávanie dohľadu a kontroly nad Finančným riaditeľstvom Slovenskej republiky pri plnení úloh spojených s riešením krízového stavu v tejto inštitúcii na časovo obmedzené obdobie, to znamená do schválenia Programového vyhlásenia vlády Slovenskej republiky ustanovenej po voľbách uskutočnených 10. marca 2012. Ďakujem za pozornosť.
Pčolinský, Peter, podpredseda NR SR (2023-02-14):
Dobre, ďakujem pekne. Dobre. Tak môžme zatiaľ, si myslím, ak súhlasíte, môžme pustiť faktické poznámky. Máme štyri faktické poznámky. S prvou pán poslanec... päť, päť, štyri faktické, pán poslanec Kočiš tu nie je, čiže jeho faktická nebude. Druhá faktická poznámka... pani poslankyňa Lucia Drábiková nie je v rokovacej sále, nebude faktická poznámka. Pán poslanec Šefčík, nech sa páči. (Krátka pauza.) Nech sa páči. (Pokračovanie rokovania o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony , tlač 1315.)
Hort, Milan, podpredseda NR SR (2011-03-24):
Ďakujem. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Tento návrh máte ako tlač 191 a spoločnú správu výborov máte ako tlač 191a. Prosím teraz ministra vnútra Daniela Lipšica, aby vládny návrh zákona odôvodnil. Pán minister, nech sa páči.
Martinák, Ľuboš, poslanec NR SR (2012-07-31):
Týmto sme odhlasovali všetky pripomienky z rozpravy a keďže mám splnomocnenie gestorského výboru, dajte, prosím, hlasovať o postúpení návrhu do tretieho čítania ihneď.
Glváč, Martin, podpredseda NR SR (2016-09-07):
Ďakujem. S faktickými poznámkami dvaja páni pos...,k traja poslanci. Ukončujem možnosť sa prihlásiť s faktickými poznámkami. Pán poslanec Mazurek.
Grendel, Gábor, podpredseda NR SR (2020-12-09):
Prezentujme sa a hlasujme. (Hlasovanie.) Prítomných 141 poslancov, za 92, proti 49, nezdržal sa nikto, hlasovali všetci prítomní. Konštatujem, že sme návrh schválili.
Pellegrini, Peter, predseda NR SR (2015-11-19):
Ďakujem pekne. Máte doplňujúcu otázku, pán poslanec? Nech sa páči.
A. Belousovová, podpredsedníčka NR SR: (2007-09-19):
Pán poslanec Petrák, chcete reagovať na faktické? Nech sa páči.
Blanár, Juraj, podpredseda NR SR (2023-05-03):
Nikto nemá záujem reagovať na vaše vystúpenie, preto vyhlasujem všeobecnú rozpravu za uzavretú. Chcem sa spýtať pána navrhovateľa o záverečné slovo. Nie. Pán spravodajca? Nie. Takže prerušujem rokovanie o tomto bode programu a budeme hlasovať o ňom zajtra o jedenástej hodine. Ďakujem pánovi spravodajcovi a pristúpime k ďalšiemu bodu programu, ktorým je druhé čítanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Je to pod parlamentnou tlačou 1465 a ná... spoločná správa pod tlačou 1465a. Opäť poprosím pána ministra Hirmana, aby v zastúpení povereného ministra zdravotníctva Eduarda Hegera tento vládny návrh v pléne uviedol. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1465.)
Pellegrini, Peter, predseda NR SR (2015-12-02):
Pán predseda Baška.
Glváč, Martin, podpredseda NR SR (2017-09-06):
Ďakujem, pani poslankyňa. Vzhľadom na zlúčenú rozpravu vás prosím, aby ste zaujali svoje miesto v rokovacej sále, a otváram všeobecnú rozpravu k obidvom bodom programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Nech sa páči, jediná pani poslankyňa Kiššová. Uzatváram možnosť prihlásiť sa do rozpravy. Nech sa páči.
T. Cabaj, podpredseda NR SR: (2010-01-20):
Otváram všeobecnú rozpravu. Konštatujem, že písomne sa do rozpravy neprihlásil nikto. Panie poslankyne, poslanci, kto má záujem do rozpravy sa prihlásiť ústne? Ústne sa nikto neprihlásil. O slovo požiadal v rozprave pán podpredseda Národnej rady, pán Hort. Nech sa páči, pán podpredseda, máte slovo.
Laurenčík, Milan, podpredseda NR SR (2021-02-04):
Prosím, prezentujme sa a hlasujme o návrhu pána spoločného spravodajcu, kde určíme lehoty a výbory, ktoré budú uvedený, v ktorých bude sa uvedený zákon prerokovávať. Nech sa páči. (Hlasovanie.) Prítomných 122, za 100, proti 0, zdržalo sa 22, hlasovali všetci. Konštatujem, že sme aj tento návrh schválili. Panie poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento vládny návrh zákona (tlač 423) prerokovali zajtra ráno o deviatej hodine. Je všeobecný súhlas? (Súhlasná reakcia pléna.) Ďakujem. Konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnom návrhu zákona v druhom čítaní rokovať na schôdzi Národnej rady tak, ako sme si určili. Ešte budeme pokračovať hlasovaním o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 (tlač 424). Dávam slovo predsedovi výboru pre financie a rozpočet pánovi poslancovi Mariánovi Viskupičovi, aby hlasovanie uviedol. Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení neskorších predpisov , tlač 424.)
M. Číž, podpredseda NR SR: (2007-12-06):
(Hlasovanie). Prítomných 141 poslancov, za návrh 141 poslancov. Konštatujem, že sme schválili vládny návrh novely zákona č. 218/2007 Z. z. o zákaze biologických zbraní a zákona č. 330/2007 Z. z. o registri trestov. ( Vládny návrh zákona, ktorým sa mení a dopĺňa zákon č. 218/2007 Z. z. o zákaze biologických zbraní a o zmene a doplnení niektorých zákonov a o doplnení zákona č. 330/2007 Z. z. o registri trestov a o zmene a doplnení niektorých zákonov. ) Ďakujem, pán spravodajca. Vážené kolegyne, teraz malo nasledovať ešte hlasovanie v druhom čítaní o vládnom návrhu zákona o pomoci poskytovanej z fondov Európskeho spoločenstva tak, ako to máme v tlači 428. Ale spravodajca mi oznámil, že vzhľadom na to, že bol podaný rozsiahly pozmeňujúci návrh, neuplatní právo na postúpenie do tretieho čítania, preto hlasovať budeme pri najbližšom hlasovaní. S procedurálnym návrhom, pani poslankyňa Laššáková. Nech sa páči.
Mizík, Stanislav, poslanec NR SR (2020-09-22):
Ďakujem za slovo. Magdaléna, výborne si to zhrnula, aj keď sa ti dostalo zdrvujúcej kritiky. Výborne si dala citát z Ottovho náučného slovníka: „Slovensko bude naší koloniální zemí.“ A ja by som k tomu, k tej citácii citoval slávneho Tomáša Garriquea Masaryka, ktorý pre Le Petit Parisien povedal toto: „Niet slovenského národa, je to výmysel slovenskej propagandy.“ Ďakujem za slovo.
Blanár, Juraj, podpredseda NR SR (2023-03-14):
Pani navrhovateľka Marcinková s faktickou.
Laššáková, Jana, podpredsedníčka NR SR (2015-07-01):
Pán poslanec Kuffa, nech sa páči.
Duchoň, Daniel, poslanec NR SR (2013-06-17):
Ďakujem pekne. Ja by som rovnako zareagoval na to, ako si, pán kolega, tam takým znevažujúcim tónom a spôsobom komentoval účasť pána ministra na osobitných kontrolných výboroch. Treba zdôrazniť, že ministerstvo obrany a Vojenské spravodajské služby poskytli maximálnu súčinnosť doteraz pri riešení a objasňovaní tejto tzv. kauzy a vôbec išli nad rámec svojich kompetencií, vôbec toho, čo sme tu boli svedkami za posledných dvadsať rokov. Ak je treba alebo ak sú nejaké návrhy vo vzťahu ku zmenám kompetencií osobitného kontrolného výboru, nech sa páči, je na to priestor, aby sa navrhovali legislatívne a iné právne zmeny. Na druhej strane treba takisto zdôrazniť, že zákon o spravodajských službách bol zmietnutý zo stola v roku 2011 na Koaličnej rade predchádzajúcou vládou. A v prípade, že by tento zákon bol riešený a prijatý, tak už sme dávno mnohé veci mohli mať vyriešené. Ďakujem.
Majerský, Milan, poslanec NR SR (2023-11-15):
Ďakujem pekne, vážený pán premiér, pán minister, pani ministerka, vážený predsedajúci, kolegovia, kolegyne, jedni o Rómoch hovoria, jedni sa s nimi fotia, iní o nich píšu a tí ďalší pre nich robia. Dúfam, že ten môj príspevok nebude zaváňať samochválou, takže ak by tu niečo zasmrdelo, tak sa vopred ospravedlňujem. Jedna malebná dedinka spod Vysokých Tatier. Práčovňa, ktorá tam je vybudovaná, vybudovali a získali peniaze na ňu rehoľné sestry. Voda, ktorá tam funguje na žetón, detto, pomohli na to získať finančné prostriedky rehoľné sestry. Žije tam tritisíc Rómov, z toho z majority, teraz v úvodzovkách, bieli sú tam dvaja kňazi, päť rehoľných sestier, zbytok takmer tritisíc Rómov, z toho okolo tisíc je detí, ktoré navštevujú materskú školu, základnú školu, školu, respektíve strednú školu. Ani tá vláda, ktorá skončila, ale ani tá predtým neurobila pre týchto ľudí nič. Mrzí ma to. Prešovský samosprávny kraj tam buduje strednú školu, lebo záleží nám na tom, aby neskončili tieto deti alebo táto mládež na základnej škole, aby mali v rukách nejaké remeslo. Viete, kto tam vyhral voľby? Voľby tam vyhralo OĽANO a malo tam 92 percent. Kto robí pre tieto deti, pre týchto ľudí niečo? Konečne, prosím vás, naozaj majme na pamäti, že aj oni sú ľudia. Ďakujem.
Košútová, Magda, poslankyňa NR SR (2015-06-30):
Ďakujem pekne za slovo. No, pán kolega, myslím si, že ste spokojný, kopli ste si do mňa, ale aby som vám slušne vysvetlila, prečo výbor nerokoval, tak počúvajte dobre. Od 26. 5. som komunikovala s predsedom výboru pánom Feckom, aby výbor nedával na toho, kedy sme to, 3. júna, pretože poslanci traja vedeli, že budú hospitalizovaní, mali plánovanú hospitalizáciu, už 27. sme vedeli, že 6 poslanci majú iný program, pretože končila Národná rada a dopredu mali naplánovaný program, čiže sme vedeli, že výbor nebude uznášaniaschopný. Mali iný program, ktorý sa týkal poľnohospodárstva, vážený pán kolega, takže výbor, vedeli sme, že nebude uznášaniaschopný, a prosila som pána Fecka, aby zmenil termín konania výboru. Pán Fecko – mám o tom 13 esemesiek, môžete si ich prečítať – pán Fecko napriek tomu zvolal tento výbor na toho tretieho, aj keď vedel, že poslanci sú v nemocnici. To nebola žiadna sranda, nikto tam nešiel si len tak poležať niekde do nemocnice. Takže to je jedna vec. A druhá vec, čo sa týka mladých poľnohospodárov, tak výzvy idú, len viete, niektoré veci sa museli vrátiť do Bruselu, aby sa znova zhodnotili, aby sa schválili, a idú, výzva ide teraz budúci mesiac. Takže to, čo ste tu porozprával, nie je všetko pravda. A čo sa týka Rady Slovenského pozemkového fondu, tak tá sa bude voliť v parlamente, takže je na vás, ako sa rozhodnete a komu dáte svoj hlas.
Grendel, Gábor, podpredseda NR SR (2021-06-22):
Ďakujem pekne, pán poslanec. V rozprave teraz vystúpi pán poslanec Erik Tomáš.
Senko, Ján, poslanec NR SR (2010-12-15):
Ďakujem za slovo. Vážený pán predseda, vážené panie poslankyne, vážení páni poslanci, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu návrhu poslancov Národnej rady Slovenskej republiky Dušana Jarjabka a Mojmíra Mamojku na vydanie zákona, ktorým sa mení a dopĺňa zákon č. 522/2008 Z. z. o vyznamenaniach Slovenskej republiky. Konštatujem, že uvedený návrh spĺňa po formálno-právnej stránke všetky náležitosti uvedené v zákone o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy, o súlade návrhu s Ústavou Slovenskej republiky, zákonmi a medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku vybraných vplyvov a doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú zo zákona o rokovacom poriadku odporúčam, aby sa Národná rada uzniesla, že po rozprave odporučí uvedený návrh prerokovať v druhom čítaní. V súlade s rozhodnutím predsedu Národnej rady z 10. novembra 2010 č. 164 a v zmysle zákona o rokovacom poriadku navrhujem, aby návrh zákona prerokovali: ústavnoprávny výbor a výbor pre kultúru a médiá. Za gestorský výbor navrhujem výbor pre kultúru a médiá a odporúčam, aby výbory predmetný návrh zákona prerokovali do 27. januára 2011 a gestorský výbor do 31. januára 2011. Vážený pán predseda, ďakujem, skončil som. Prosím, otvorte rozpravu.
Dostál, Ondrej, poslanec NR SR (2022-03-24):
Ďakujem pánovi poslancovi Šefčíkovi za doplnenie toho, čo som povedal ten obsahový rozmer, ale nebudem na to reagovať, predpokladám, že pán predkladateľ na to zareaguje. A ja by som zareagoval na to, čo hovoril vo faktickej poznámke pán poslanec Kočiš, keď povedal, že nie je vizuálna pomôcka ako vizuálna pomôcka, a s tým sa nedá nič iné než súhlasiť. Bolo by dobré, keby zákon rozlišoval medzi vizuálnymi pomôckami – dôstojné, nedôstojné, malé, veľké –, obmedzil to nejako, zadefinoval, aké vizuálne pomôcky sa môžu používať, napríklad také vizuálne pomôcky, ako chcel použiť pán poslanec Tomáš, ja by som bol všetkými desiatimi za, aby mohol vystupujúci poslanec v rozprave ukázať nejakú A3, kde má trebárs text väčšími písmenami napísaný alebo tam má nejaký obrázok alebo graf, veď to je úplne, úplne normálne, prirodzené, nijako to nenarúša tú debatu, len, žiaľ, v tom zákone to tak nie je. V zákone je zákaz používania vizuálnych pomôcok, zákaz dokonca vnášania vizuálnych pomôcok do rokovacej sály. Čiže áno, keby to bolo precíznejšie spracované, nemali by sme tu teraz tieto problémy, rovnako ako ix iných ustanovení, na ktoré sme upozorňovali, že bude s tým problém a je s tým problém. Opakovane sa s tým dejú problémy, ako napríklad pri čítaní pozmeňujúcich návrhov a podobne. Ďakujem.
P. Hrušovský, podpredseda NR SR: (2002-07-03):
Pán spravodajca si nežiada vyjadriť sa k rozprave. Prerušujem, páni poslanci, rokovanie o tomto bode programu. návrh poslancov Národnej rady Slovenskej republiky Petra Osuského a Františka Šebeja na vydanie zákona, ktorým sa mení a dopĺňa zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 . Prosím, aby z poverenia skupiny poslancov navrhovateľov predmetný návrh zákona uviedol a odôvodnil pán poslanec Osuský. Nech sa páči, pán poslanec Osuský, máte slovo.
Baláž, Radovan, poslanec NR SR (2019-11-28):
Ďakujem pekne za slovo, pán predsedajúci. V rozprave vystúpili dvaja poslanci, pričom bol podaný jeden pozmeňujúci návrh. Keďže zo spoločnej správy nevyplývajú žiadne pozmeňujúce návrhy, budeme hlasovať o pozmeňujúcom návrhu, ktorý podal pán poslanec Dostál. Dajte, prosím, hlasovať.
Paška, Pavol, predseda NR SR (2012-07-31):
Hlasujeme. (Hlasovanie.) 141 prítomných, 58 za, 1 bol proti, 80 sa zdržalo, 2 nehlasovali. Návrh sme neschválili a nebudeme pokračovať v rokovaní o tomto návrhu. Odhlasovali sme prerokované body. Dámy a páni, včera vláda schválila návrh na skrátené legislatívne konanie o vládnom návrhu novely zákona č. 461 o sociálnom poistení, je to tlač 168. Keďže nepredpokladám, že bude všeobecný súhlas, dávam hlasovať o tom, aby sme o tomto návrhu, keď ho zaradíme a schválime jeho zaradenie do programu, rokovali o 14.00 hodine, hneď po obedňajšej prestávke. Hlasujeme. (Hlasovanie.) 144 prítomných, 81 bolo za, 62 bolo proti, 1 sa zdržal. Návrh na zaradenie do programu sme schválili. Chcem preto požiadať pána predsedu výboru pre sociálne veci, aby zvolal počas obedňajšej prestávky rokovanie výboru, keďže som ho určil ako gestorský výbor na prerokovania tohto bodu programu, a o 14.00 hodine budeme pokračovať v rokovaní týmto bodom programu. Dámy a páni, budeme pokračovať teraz... Ešte, nech sa páči, pardon, pán podpredseda Národnej rady Figeľ.
P. Hrušovský, predseda NR SR: (2003-11-07):
Páni poslanci, pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru... Ľ. Navrátilová, poslankyňa: Schváliť ho.
Paška, Pavol, predseda NR SR (2012-12-05):
Hlasujeme. (Hlasovanie.) 138 prítomných, 58 za, 42 proti, 38 sa zdržalo. Návrh sme neschválili.
V. Veteška, podpredseda NR SR: (2004-09-08):
budeme pokračovať prvým čítaním o vládnom návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení zákona č. 511/2003 Z. z. Vládny návrh zákona ste dostali ako tlač č. 812. Návrh na jeho pridelenie a prerokovanie výborom máte v rozhodnutí č. 840. Opäť žiadam podpredsedu vlády a ministra hospodárstva pána Ruska, aby predmetný návrh zákona uviedol. Nech sa páči. P. Rusko, podpredseda vlády a minister hospodárstva SR: Ďakujem pekne za slovo, pán predsedajúci. Vážené pani poslankyne, vážení páni poslanci, potrebu novelizácie zákona č. 414/2002 Z. z. o hospodárskej mobilizácii a o zmene a doplnení zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení zákona č. 511/2003 Z. z. iniciovalo Ministerstvo zdravotníctva Slovenskej republiky a vyplynula aj z doterajšieho nedostatočného vymedzenia spôsobu nakladania s majetkom určeným na účely hospodárskej mobilizácie. Ministerstvo zdravotníctva iniciovalo novelu zákona z dôvodu, že v jeho pôsobnosti dochádza k transformácii zdravotníckych zariadení, ktoré sú určené ako subjekty hospodárskej mobilizácie na neziskové organizácie. Zákon o hospodárskej mobilizácii vo svojich ustanoveniach však neziskové organizácie ako subjekty hospodárskej mobilizácie nepozná. Navrhuje sa uvedený problém v zákone riešiť rozšírením ustanovenia o subjektoch hospodárskej mobilizácie o neziskové organizácie. Novelizácia je potrebná aj z dôvodu vymedzenia spôsobu nakladania s majetkom určeným na účely hospodárskej mobilizácie, preto vás prosím, vážení poslanci a vážené pani poslankyne, aby ste podporili zákon do druhého čítania.
Kavecká, Monika, poslankyňa NR SR (2021-11-10):
Ďakujem veľmi pekne, ďakujem takisto môjmu kolegovi pánovi poslancovi Mihalikovi za jeho vystúpenie. Stále sa tu hovorí o tom možnom trestnom konaní starostov a primátorov, ale my tu dnes prejednávame odpustenie sankcií, čo je teda veľmi dôležité, ktoré nebude platiť samospráva a vlastne občania danej samosprávy a nebudú to platiť ani starostovia, ani primátori, hej, ale presne títo daní občania a z vlastných finančných prostriedkov, teda vlastne z potrieb, ktoré, teda z financií, ktoré by boli pre potreby obce. A ešte ak hovoríme o odpustení sankcií, nie je to trest, ale ani pomoc pre starostu alebo primátora, ale zlepšenie a udržanie fungovania obcí, miest, čo podľa mňa teda je to primárny záujem štátu. A ešte keď hovoríme o tom, že nechceme len obhajovať proste toto konanie, ale chceme riešiť situáciu a hlavne teda situáciu so Štátnym fondom rozvoja bývania, keď si zoberiete, že vy musíte rok dopredu požiadať o pridelenie teda bezúročnej pôžičky na nájomné bývanie, takisto o dotáciu z ministerstva dopravy, čiže ten proces je jasne daný, a keď nesplníte základné podmienky, ste vyradený, vyradený z toho, aby ste získali tieto podmienky. Takže my sa tu stále bavíme o tom nesúlade. To treba jednak odpustiť tie sankcie určite, lebo ak títo starostovia a primátori konali na základe toho, že plnili si povinnosti, ktoré im vyplýva z daných ustanovizní, tak nechápem, prečo by mali byť tie mestá, vlastne tí občania sankcionovaní. Stále tu hovoríme o tom, že pochopme sa už konečne, to, že to tu nefunguje v súlade, jeden zákon s druhým zákonom, aby výsledok boli správne obstarané nájomné byty. Ďakujem.
Sulík, Richard, predseda NR SR (2011-02-10):
Ďakujem. Pani poslankyňa Gabániová.
Kaník, Ľudovít, poslanec NR SR (2014-10-29):
Chcel som ešte povedať na margo toho, čo odznelo, že bavíme sa tu hodne hlavne o odpisoch a o tom, ako vytiahnu, ako vlastne spôsobia zvýšenie daní o stámiliónové sumy. Zároveň sa zabúda na to, že, lebo tie odpisy sú také skryté väčšinou. Keď sa dvíha sadzba dane, tak je to búrlivejšia debata. Keď sa dvíhajú alebo menia sa odpisy, takže to vlastne prinesie zvýšenie daní, tak to už tomu celkom tak ľudia nerozumejú. A mali sme tu aj opačný príklad. Keď sa veľmi výrazne pozitívne zmenili odpisy počas Dzurindovej vlády, keď došlo k zavedeniu zrýchlených odpisov a tým pádom sa výrazne znížili dane. Chcem to len pripomenúť, že aký veľký rozdiel tu vidíme voči podnikateľskému prostrediu za Dzurindových vlád, kedy sa zlepšovalo podnikateľské prostredie a znižovali dane, a za Ficových vlád, kedy rastú dane a zvyšujú sa dane. Jednoznačne a rôznymi cestami a rôznymi prostriedkami. A ešte jeden aspekt tu, na ktorý treba upozorniť, mení sa spôsob odpisov. Ale znamená to v globále len to, že táto vláda si vytiahne viac peňazí, ale budúce vlády získajú menej, pretože tá váha odpisov sa presúva tak, že dnes sa zaplatí viac, v budúcnosti sa bude platiť menej, takže je to aj neférové počínanie voči budúcim vládam a počínanie typu, že bližšia košeľa ako kabát, resp. dneska hojno, zajtra... Viete, čo sa hovorí.
F. Devínsky, poslanec: (2003-11-06):
Chcem sa opýtať pána poslanca, či s týmto návrhom súhlasí. (Reakcia poslanca.) Ak súhlasí, tak potom poprosím vás, pán predsedajúci, dajte hlasovať o návrhoch 1 až 4 a 6 spoločne.
Bugár, Béla, podpredseda NR SR (2018-12-05):
Nech sa páči, prezentujme sa a hlasujme o tomto návrhu. (Hlasovanie.) Prítomných 142 poslancov, za 78, proti 3, zdržalo sa 60 poslancov, 1 nehlasoval. Konštatujem, že návrh sme schválili. Prosím teraz pána poslanca Baláža, aby uviedol hlasovanie v druhom čítaní o vládnom návrhu zákona o finančnej správe (tlač 1131). Nech sa páči. (Hlasovanie o vládnom návrhu zákona o finančnej správe a o zmene a doplnení niektorých zákonov , tlač 1131.)
P. Paška, predseda NR SR: (2007-06-26):
(Hlasovanie.) 125 prítomných, 94 za, 31 sa zdržalo. Tieto návrhy sme schválili.
Grausová, Natália, poslankyňa NR SR (2018-06-13):
Ďakujem za slovo. Pán poslanec Hrnko, ja oceňujem tento váš príspevok, lebo bol naozaj veľmi, teda bol to príspevok pravdivý, erudovaný a veľmi poučný, hoci ja osobne tieto veci poznám. Len mi je ľúto, že je tu tak málo poslancov, pretože by to nezaškodilo celému plénu tohoto parlamentu, aby si toto vypočul, túto, naozaj tento exkurz do histórie. A dokonca si myslím, že by nezaškodil ani poslancom vládnej koalície. Takže je mi ľúto, že ich je tu tak málo. Ďakujem.
Laurenčík, Milan, podpredseda NR SR (2022-03-24):
(Zaznievanie gongu.) Vážené panie poslankyne, vážení páni poslanci, prosím, aby sme sa ukľudnili, budeme pokračovať v prerušenom rokovaní hlasovaním. Ešte pred hlasovaním procedurálny návrh. Pán poslanec Richard Vašečka, nech sa páči.
Bublavý, Dušan, poslanec NR SR (2013-10-16):
Ďakujem za slovo. Týmto zákonom sa urobí konečne poriadok s kamiónovou dopravou. Tým, že veľa ciest sa nedá nahradiť a nie je tam R1 alebo diaľnica, tak naozaj sú využívané cesty II. a III. triedy, ktoré nie sú postavené tak, aby mohli nejakým spôsobom túto kamiónovú dopravu absorbovať, tak ako sme to mali po poslednej zime, keď vyšší územný celok enormne mal oveľa väčšie náklady na to, aby sa rekonštruovali tieto cesty ako doposiaľ. Ak by ešte zopárkrát takéto zimy boli, tak nevieme, z akých finančných zdrojov by sme ich mohli rekonštruovať. Čiže tie spomínané nejaké školy, ktoré potrebujú ďalšie a ďalšie náklady, tak na tie by sme už ozaj nemali finančné zdroje. Takže len sa naozaj sústreďme na to, o čom tento zákon je. Pomôže všetkým regiónom, ktoré sú namáhané a ktoré trpia kamiónovou dopravou. Veď tie sa už nevedia dočkať, kedy takýto zákon konečne bude prijatý. A určite všetci, ktorí vnímajú tento zákon, tak môžu len zatlieskať, ak bude prijatý. A oddýchne si tak naše obyvateľstvo v našich regiónoch a dedinách.
I. Šulaj, poslanec: (2004-09-07):
Vzhľadom na to, že hoci sú teda tu v tomto zákone o dani z príjmov aj veci, ktoré po pragmatickej stránke upravujú spôsoby zdaňovania pre nasledujúce obdobie, ale sú tam aj takéto veci, ktoré sú podľa mňa sociálne neprijateľné a neschodné, ja doporučím, aby sme sa pri tomto zákone zdržali hlasovania. Ďakujem za pozornosť.
Sulík, Richard, predseda NR SR (2011-09-07):
Prosím, hlasujte teraz o procedurálnom návrhu nepokračovať v rokovaní o tomto bode. (Hlasovanie.) Z prítomných 141 poslancov hlasovalo 66 za, 72 proti, 3 nehlasovali. Tento návrh sme neschválili. Pokračujte, prosím.
Petrák, Ľubomír, poslanec NR SR (2014-11-09):
Ďakujem pekne za slovo. Potom poprosím technikov, aby sa mi pozreli aj na hlasovacie zariadenie, lebo mi nefunguje. Ja som chcel len jednu doplňujúcu otázku na vás, pán poslanec Kaník, lebo vy ste tu aj s vaším predrečníkom ako neuveriteľne čistý. Vy ste celé predchádzajúce obdobie boli aj v sociálnej, teda vo výbore pre sociálne veci a počuli sme aj v predchádzajúcom príspevku, že je tu nejaká nevýhodná zmluva. Ja sa spýtam, ak ste takto čistý, ak ste takýto zásadový, prečo ste nevyzvali pána poslanca Mihála, aby všetky nevýhodné zmluvy zrušil, ale tie zmluvy, ktoré vraj presahujú z obdobia 2009 až do tohto volebného obdobia, vám dnes vadia. Keď ste boli vo funkciách, vám nevadili, vtedy ste ich prikrývali, alebo ako to bolo?
Hrnčiar, Andrej, podpredseda NR SR (2018-09-17):
Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Martinovi Feckovi.
Lipšic, Daniel, poslanec NR SR (2014-10-24):
Dve poznámky. A tiež asi na ostatné sa veľmi reagovať nedá. Ale tá prvá sa týka. Ja nemyslím, že ľudí musíme pred informáciami chrániť. A súhlasím aj s kolegom Poliačikom, že by bolo dôležité mať aj štatistiky ohľadne socioekonomickej situácie obvinených. Ale takisto ako máme štatistiky ohľadne trestnej činnosti žien alebo mužov, čo je tiež nemeniteľná charakteristika, nevidím dôvod, prečo by nemala byť štatistika aj podľa etnika, prečo by to malo byť vylúčené zo štatistík alebo neslušné dokonca. Ja si nemyslím, že chrániť ľudí pred informáciami je tá správna cesta v slobodnej spoločnosti. A druhá moja poznámka sa týka toho, čo tu bolo spomenuté, čo sa mi zdá byť trochu také trošku exces vo vzťahu k podnetom generálneho prokurátora, vo vzťahu k deliktom, ktoré možno pán poslanec Mikloško vníma ako verbálne trestné činy. Teraz myslím na tie statusy na Facebooku. Bol by som veľmi, veľmi opatrný, ak si naozaj myslíme vážne, že máme slobodu prejavu. Churchill raz povedal, že „sloboda prejavu znamená aj to, že máme veľa hlúpeho prejavu“. Ja si myslím, že názor pani europoslankyne je dosť hlúpy. To je môj názor. Ale zahrávať sa s myšlienkami trestného stíhania v slobodnej spoločnosti, to považujem za vec, ktorú by som mimoriadne zvažoval. Môj názor na verbálne trestné činy je známy roky, samozrejme, ale najmä v týchto prípadoch sa mi zdá, že iné je postih v zamestnaní alebo pranierovanie, verejné vyjadrenie, jasné, jasné, jasné. Ale riešiť hlúpe prejavy, primitívne, urážajúce prejavy prostriedkami trestného práva sa mi zdá byť, že je začiatok konca slobody prejavu.
Grendel, Gábor, podpredseda NR SR (2021-07-23):
(Zaznievanie gongu.) Vážené panie poslankyne, vážení páni poslanci, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 o ochrane, podpore a rozvoji verejného zdravia (tlač 613). Dávam teraz slovo členovi výboru pre zdravotníctvo pánovi poslancovi Marekovi Šefčíkovi, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 613.)
Podmanický, Ján, poslanec NR SR (2024-06-20):
Vážený pán poslanec, vo svojom vystúpení ste povedali napríklad vetu alebo obvinenie, že vládna koalícia bude po zmene zákona zasahovať do Slovenskej televízie, do výberu hostí, že to bude ovplyvňovať a podobne. Jedno staré biblické príslovie hovorí: Z plnosti srdca hovoria ústa . Inými slovami, že niekedy človek odkryje, čo má v srdci a čo by on robil, keby mal tú možnosť. Čiže asi vy by ste takto robili, keby ste boli vo vládnej koalícii. Navyše SMER napríklad štyri roky vládol sám a neexistuje jediný, jediný argument, jediný dôvod, jediný príklad toho, že by počas týchto štyroch rokov zasahoval do dramaturgie Slovenskej televízie, do výberu hostí a podobne. Čiže my si ctíme demokraciu, ctíme si verejnoprávnosť a práve verejnoprávnosť je pojem, ktorý ste spomenuli. Povedali ste, že zákon mení spôsob našej verejnoprávnej inštitúcie. No v tom je ten problém, ktorý sa snažíme pomenovať, že Rozhlas a televízia Slovenska v posledných rokoch stratila svoju verejnoprávnosť. To je ten najväčší problém a tento zákon má opäť vrátiť Rozhlasu a televízii Slovenska alebo Slovenskej televízii a rozhlasu verejnoprávnosť. O tom je celý tento zákon. Mohol by som tu veľmi dlho uvádzať konkrétne príklady, kde práve výber hostí v mnohých reláciách bol absolútne jednostranný, kde neboli volaní zástupcovia nejakého iného názoru, nejakej inej politickej, politického pohľadu na svet. Práve tá jednostrannosť, to cenzurovanie iných názorov, to spôsobilo, že RTVS stratila verejnoprávnosť. A tento zákon má vrátiť verejnoprávnosť tejto inštitúcii.
Hlina, Alojz, poslanec NR SR (2014-12-11):
Ďakujem pekne, pán predseda. Včera 19.20 prišli na bod rokovania moje dva body a ja som, žiaľ, teda z organizačných dôvodov tu nebol. (Smiech v sále, prerušenie vystúpenia predsedajúcim.)
Zajačik, Vladimír, poslanec NR SR (2022-06-29):
Sme v treťom čítaní otvorte, prosím, rozpravu.
Pellegrini, Peter, predseda NR SR (2024-02-08):
Prezentujme sa a hlasujme o bode č. 47 z pozmeňujúceho návrhu pána poslanca Matoviča. (Hlasovanie.) Prítomných 145, za 32, proti 78, zdržalo sa 35. Tento bod sme neschválili.
Paška, Pavol, predseda NR SR (2014-04-03):
Určeným spravodajcom je pán poslanec Matovič, ale nevidím ho tu. Je tu niekto z finančného výboru? Päť minút prestávka. Nemáme tu spravodajcu. (Krátka prestávka.) (Po prestávke.)
Hrušovský, Pavol, predseda NR SR (2012-02-03):
Hlasujeme, páni poslanci, o prvom z podaných pozmeňovacích návrhov pani poslankyne Vittekovej. (Hlasovanie.) 147 prítomných, 70 za, 56 proti, 21 sa zdržalo. Neschválili sme pozmeňovací návrh uvedený pod poradovým číslom 1 skupiny poslancov, ktorý predložila pani poslankyňa Vitteková. Nech sa páči, ďalší návrh.
Klus, Martin, podpredseda NR SR (2019-11-26):
Ďakujem veľmi pekne, pani ministerka, za pomerne vyčerpávajúce odôvodnenie. Vzhľadom na to, že sme vyčerpali čas určený na túto schôdzu, budeme zajtra pokračovať spravodajskou správou a následne ohlásim prihlásených, písomne prihlásených do rozpravy. Pekný večer vám všetkým prajem. Dovidenia. (Prerušenie rokovania o 19.08 hodine.) 135
Pellegrini, Peter, predseda NR SR (2024-01-10):
Pán poslanec Huliak.
Bugár, Béla, podpredseda NR SR (2017-12-06):
Páni poslanci, prepáčte, ale... (Povedané so smiechom. Smiech v sále a potlesk.)
M. Sabolová, poslankyňa: (2008-04-03):
Pán poslanec Kubovič, to, čo som zvýraznila, že to vôbec nie je súlad s 369, lebo tam je jeden zástupca, vy môžete mať uvoľnených pracovníkov alebo uvoľnených poslancov, ale určite nie zástupcov starostov, čiže to neobstojí. A tam presne tá vážna výhrada, či mestská časť je opäť v zmysle ústavy, toto je veľmi vážna vec a toto by bolo na ústavnoprávnom výbore veľmi potrebné. A presne pridruženou novelou sa hlavné mesto a mestské časti hlavného mesta stali obcami pre európske fondy, podľa mňa je to tiež nie v poriadku a hlavne nie spôsobom, akým sa to udialo bez prerokovania v zastupiteľstve hlavného mesta Bratislava. A pán poslanec Köteles, ešte krátko. Ja si myslím, že úprava počtu poslancov, ktorých bolo veľmi veľa pri 22 mestských častiach, práve vychádzala z 369, kde boli nižšie počty poslancov v mestských častiach, ako sme ich v skutočnosti v Košiciach mali a tam sa šetrili isté prostriedky a možno i v stimuloch tých miestnych zastupiteľstiev. Takže si myslím, že to bolo v poriadku, ale viem, že úrady... (Vystúpenie prerušené časomierou.)
Glváč, Martin, podpredseda NR SR (2017-03-24):
Pán poslanec, poprosím.
Danko, Andrej, predseda NR SR (2019-03-29):
Jedna faktická – pán poslanec Soboňa.
Grendel, Gábor, podpredseda NR SR (2022-11-08):
Prvé čítanie.
J. Horváth, poslanec: (2007-10-17):
Návrh zákona bol doručený poslancom v zákonom stanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálno-právnej stránky všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami a o tom, že návrh zákona nebude mať zvýšený vplyv na štátny rozpočet. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje, samozrejme, doložku zlučiteľnosti s právom Európskych spoločenstiev a právom Európskej únie. Podľa tejto doložky je problematika návrhu zákona upravená v práve Európskych spoločenstiev. Vážení kolegovia, dovoľte mi len stručne poznamenať, že predložený návrh zákona je vyvrcholením, doterajším vyvrcholením snaženia pracovníkov ministerstva zahraničných vecí a ľudí, ktorí sa zaoberajú rozvojovou pomocou a ktorí s dobrým úmyslom pristupujú k tejto problematike. Slovensko zaostávalo v tejto oblasti. V poslednom období zdynamizovalo svoju prácu, dostalo sa dosť ďaleko a dostalo sa až do fázy, keď predkladá právnu normu, toto celé snaženie a celý mechanizmus, ktorý chce uplatňovať v praxi v podobe právnej normy, na stôl nám poslancom Národnej rady. Preto mi, prosím, dovoľte podporiť spoza tohto pultu toto snaženie a zároveň vás požiadať o konštruktívny prístup k tomu zákonu, k tomu návrhu zákona, ktorý máme na stole. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 28. septembra 2007 č. 440 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj a Zahraničný výbor Národnej rady Slovenskej republiky. Za gestorský výbor navrhujem Zahraničný výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní vo výboroch do 21. novembra 2007 a v gestorskom výbore do 22. novembra 2007. Pani predsedajúca, prosím, otvorte všeobecnú rozpravu.
Pellegrini, Peter, predseda NR SR (2015-12-01):
Prezentujme sa a hlasujme o návrhu, že návrh zákona posunieme do druhého čítania. (Hlasovanie.) Prítomných 116 poslancov, za hlasovalo 22, proti boli 2, zdržalo sa 91 poslancov, nehlasoval 1. Konštatujem, že tento návrh zákona do druhého čítania sme neschválili. Ďakujem, pani poslankyňa. Pán poslanec Čepák teraz uvedie hlasovanie o návrhu uznesenia k návrhu na vyslanie príslušníkov ozbrojených síl Slovenskej republiky do výcvikovej misie EUTM MALI (tlač 1861). Nech sa páči, pán poslanec, uveďte hlasovanie.
Viskupič, Jozef, poslanec NR SR (2016-04-26):
Ďakujem. Nie som právnik, ale politické programy čítať viem a myslím si, že je veľmi dôležité nie tuto deklarovať, že mali ste 90 % významu alebo priorít, alebo čohosi z vašej Občianskej vízie pretavených do programového vyhlásenia vlády, pretože sú aj naozajstné priority vo svojej váhe, ktoré jednoducho v tom dokumente mali byť. A vy v bode 1P vašej občianskej vízie píšete vo vzťahu k prokuratúre, že v každom prípade presadíte „zvýšenie miery procesnej samostatnosti prokurátora v záujme zvýšenia miery nezávislosti od možnosti politických vplyvov“. Toto je presná citácia a v programovom vyhlásení vlády to proste nie je! Ja sa teda pýtam, ak toto z mnohých pohľadov to vyzerá ako zásadná váha, pretože viacerí kolegovia tu hovorili o tom, že nám tu zlyháva nie legislatívny rozmer alebo tá deklaratórna rovina, ale proste personálny moment. No tak ak aj by ste mali na mysli, že zvýšite mieru nezávislosti od možných politických vplyvov v procesnej samostatnosti okresných, krajských prokurátorov, no tak to presaďte! A ak to presadiť neviete, do takej vlády nechoďte, lebo nič sa nezmení! Ďakujem.
Laurenčík, Milan, podpredseda NR SR (2022-02-25):
Pán poslanec Radovan Kazda, nech sa páči.
Grendel, Gábor, podpredseda NR SR (2020-11-05):
Pani poslankyňa bola jediná, ktorá bola ústne prihlásená, teda, pardon, áno, ústne prihlásená do rozpravy, takže vyhlasujem rozpravu za skončenú. Chce zaujať stanovisko pán navrhovateľ? Nie. Pán spravodajca takisto nie. Prerušujem rokovanie o tomto bode programu. Nasledovať bude prvé čítanie o vládnom návrhu zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 266. Návrh na jeho pridelenie na prerokovanie výborom je v rozhodnutí č. 258. Prosím pána podpredsedu vlády, aby aj tento vládny návrh zákona uviedol.
M. Číž, podpredseda NR SR: (2008-02-15):
(Hlasovanie.) Prítomných 119 poslancov, za 111, zdržalo sa 8. Konštatujem, že uvedené body spoločnej správy sme schválili.
M. Číž, podpredseda NR SR: (2009-06-18):
Pani poslankyňa Gibalová, máte nárok na položenie doplňujúcej otázky v rozsahu dvoch minút. Máte slovo.
Laššáková, Jana, podpredsedníčka NR SR (2014-03-18):
Pán poslanec Kéry, nech sa páči.
P. Paška, predseda NR SR: (2008-10-24):
(Hlasovanie.) 139 prítomných, 135 za, 1 proti, 3 sa zdržali. Aj tento návrh sme schválili.